Diari Oficial de la Generalitat Valenciana


Sumari del DOGV 6556, del 01-07-2011 (2011/7426)

Notificació de la sentència dictada en el procediment de modificació de mesures contenciós número 749/2009.
-----------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7426


Organisme emissor
:   Jutjat d'Instrucció Número 1 de Gandia

Tipus de document
:   Edicte

Notificació de la sentència dictada en el procediment de modificació de mesures contenciós número 749/2009. [2011/7426]  
Modificació de mesures del supòsit contenciós 000749/2009  
De: Germán Sánchez Morales.  
Procurador: José María Frau Zocar.   
Contra: María Dolores Ferrer Bolo i Ministeri Fiscal.  
En aquest procediment de modificació de mesures seguit a instàncies de Germán Sánchez Morales contra María Dolores Ferrer Bolo i Ministeri Fiscal s'ha dictat la sentència que, literalment, és com segueix:  
Sentència número 129/2010  
Gandia, 17 de desembre de 2010  
Cristian Mann Haeger, magistrat jutge del Jutjat d'Instrucció número 1 d'aquesta ciutat i del seu partit, en nom del rei i en l'exercici de les facultats jurisdiccionals que li atorga la Constitució, havent vist les actuacions de modificació de mesures definitives de separació amb el número 749/2009, seguides per Germán Sánchez Morales, representat pel procurador José Mª Frau Zocar i assistit per la lletrada Mar Soldevilla Cots contra Mª Dolores Ferrer Bolo, declarada en rebel·lia, i contra el Ministeri Fiscal, representat per Amparo Carpena Montalvá, en la peculiar representació dels fills menors d'edat, dicte aquesta resolució.  
  
Estime la demanda de modificació de mesures definitives de separació formulada pel procurador José Mª Frau Zocar en nom i representació de Germán Sánchez Morales contra Mª Dolores Ferrer Bolo, declarada en rebel·lia, i contra el Ministeri Fiscal, representat per Amparo Carpena Montalvá, que actua en interés dels fills menors d'edat, i modifique la guarda i custòdia i el règim de visites respecte al fill menor d'edat Germán Sánchez Ferrer que es contenen en el conveni regulador aprovat per la sentència dictada el 12 de novembre de 2004 per aquest Jutjat en les actuacions de la separació matrimonial de mutu acord amb el número 480/2004, en els termes següents :  
  
1. S'atribueix al pare, Germán Sánchez Morales, la guarda i custòdia del menor Germán Sánchez Ferrer.  
2. S'estableix a favor de la mare, Mª Dolores Ferrer Bolo, el règim de visites següent: La mare podrà estar i relacionar-se amb el menor Germán Sánchez Ferrer els diumenges dels caps de setmana alterns des de les 11.00 del matí fins a les 20.00 hores, règim de visites que regirà igualment durant les vacances escolars del menor. El lliurament i recollida del menor serà al domicili patern.  
No pertoca fer cap pronunciament pel que fa a la imposició de les costes causades en aquest procediment.  
Remeteu la testimoniança d'aquesta resolució i dels informes a què es fa referència en el fonament de dret segon a la Fiscalia per a la Protecció Jurídica del Menor perquè inste si pertoca i en protecció del menor Germán Sánchez Ferrer la suspensió de la pàtria potestat i del règim de visites establit a favor de la mare, Mª Dolores Ferrer Bolo.  
  
Contra aquesta resolució es pot interposar un recurs d'apel·lació per a l'Audiència Provincial de València. El recurs s'ha de preparar mitjançant un escrit que cal presentar en aquest Jutjat dins del termini de cinc dies, comptador des de l'endemà de la notificació d'aquesta resolució. Per a la interposició de l'esmentat recurs d'apel·lació caldrà la consignació com a dipòsit de 50 euros que es consignaran en el compte de dipòsits i consignacions d'aquest Jutjat.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada el mateix dia de la seua data pel magistrat jutge que la va dictar, mentre celebrava audiència pública i en veu alta. En done fe».  
I atés que la demandada esmentada, María Dolores Ferrer Bolo, es troba en parador desconegut, s'expedeix aquest edicte perquè valga de notificació de forma deguda a aquesta.  
  
Gandia, 7 de gener de 2011.- El secretari judicial: Enrique Valles Llorens.